Zeramika beiraztatu

Zeramika beiraztatua buztin luzitu edo esmalteztatuzko pieza bat egostean lortzen den produktua da. Bigarren egosketa baten aurretik, berunez edo beste substantzia batzuez egindako berniz bat zeramikazko piezaren azalean jarriz lortzen da.

Zenbait iturriren arabera K. a III. mendeko Txinan asmatu eta ondoren, antzinako Erromara iritsi zen, eta hortik Mendebalde osora zabaldu. Baina badira Antzinako Ekialde Hurbilean zaharragoak diren lekukotzak. Antzinako Egipton, adibidez fayenza  egiten zen (K.a. 3500-3200 Naqada Kultura), eta Babilonian zeramikaz apaintzen ziren monumentu batzuk ( ezagunenen K.a. VI. mendeko Ishtarren Atea da). Hormak edertzeko zeramika beiraztatuaren islamdar artean erabili zein Erdi Arotik, eta hortik, ondoren, azulejuak sortuko ziren.Bonet Correa, Antonio (1983) Historia de las Artes Aplicadas e Industriales. Cátedra ISBN: 978-8437603735
Teknika horren garapenean azulejoen mundua sartzen da, eta zeramika erdibituarekin osatzen da, biak zeramika ez-beirazkotik abiatuta.Carmen Padilla Montoya, Equipo Staff, Paloma Cabrera Bonet, Ruth Maicas Ramos (2002). Diccionario de materiales cerámicos. Madrid: Subdirección General de Museos. Ministerio de Educación, Cultura y Deporte. Secretaría General Técnica. Centro de Publicaciones. ISBN 8436936388. 

 Zeramika beiraztatu eta esmaltatua 
Zeramika beiraztatua eta zeramika esmaltatua ez dira gauza bera, nahiz eta askotan sinonimo gisa erabiltzen diren eguneroko hizkuntzan. 

Zeramika esmaltatua, esmaltez estalitako zeramika da (beira urtuzko geruza koloreztatua edo gardena). Esmaltea azken egosketaren aurretik aplikatzen da (normalean bigarren egosketa batean, tenperatura baxuagoan). Esmalteak urtu eta beiraztatu egiten da egostean, eta gainazal distiratsua, iragazgaitza eta apaingarria sortzen du. Adibideak: azulejuak, baxerak, kolore biziko apaingarriak. 

Zeramika Beiraztatua, aldiz, termino zabalagoa da, eta piezak gainazalean beirazko geruza bat duela esan nahi du. Zeramika esmaltatua barne hartzen du, baina baita beste teknika batzuk ere: Gatzez beiraztatzea (gatz-lurruna labean, beira-geruza bat osatzen duena); Errautsez beiraztatua (urtzen diren egurrezko errautsak) eta feldespatoz edo urgarri naturalez beiraztatzea. Ez du beti kolorea edo dekorazioa eskatzen: iragazgaizteko bakarrik izan daiteke (tintontzietan edo loreontzietan adibidez). 

 Prozesu sinplifikatua 
Jada egositako buztina berun oxidozko hautsez estali eta berriro labean sartzen da 750 °C-ko tenperaturan. Buztinak silizea duenez, berun oxidoarekin kontaktuan jartzean urtu egiten da eta gainazal osoan beirazko geruza garden bat agertzen da. Fusio hori beste oxido batzuekin amalgamatzen bada, hainbat kolore lortzen dira:

 gorria burdin oxidoaren lortzen da
 berdea, kobre oxidoarekin
 urdina, kobalto oxidoarekin
 marroia edo beltza, manganeso oxidoarekin
 turkesa kolorea, kobre sulfatoarekin

Erdi Aroan beste sistema bat ere erabiltzen zuten: silize oinarriko buztin mota bat ardoaren hondakinekin nahasten zuten; ondoren, nahasketa fin-fin ehotzen zuten eta berun oxidoa gehitzen zioten. Lortutako orea buztinezko objektua estaltzeko eta akabera emateko erabiltzen zen.

 Zeramikazko beiratzearen bilakaera 
Beiradun bernizak terrakotak (buztin egosiak) berak baino dilatazio-koefiziente handiagoa duenez, pitzadura txikiak ager daitezke, eta horien bidez ontzian dauden likidoak iragaz daitezke. Hori dela eta, beiraz estalitako ontzietan sartzen diren elikagaiak zaharmindu egiten dira askotan, eta berun-gatz oso pozoitsuak sortzen dira. XIX. mendean, beiradura berunik gabe eta arriskurik gabe egin zitekeela aurkitu zen, eta  beiradura feldespatikoak (feldespatoz egina) ohiko ohiko beiradura ordezkatu zuen.

 Erreferentziak 

 Bibliografia 

 Caro Bellido, Antonio (2008). Diccionario de términos cerámicos y de alfarería. Cádiz: Agrija Ediciones. ISBN 84-96191-07-9. 

 Fatás Cabeza, Guillermo; Borrás, Gonzalo (1993). Diccionario de Términos de Arte. Madril: Anaya. ISBN 84-7838-388-3. 

 Fuga, Antonella (2004). Técnicas y materiales de arte. Bartzelona: Electa. ISBN 84-8156-377-3. 

 «Cerámica (vidriada)». Diccionario de Arquitectura y Construcción.
 Ibabe, Enrike (2002) “Iragaizgarriak eta dekorazio bernizak”. Zeramika herrikoia Gipuzkoan. Bertan, 19. Donostia: Gipuzkoako Foru Aldundia

 Kanpo estekak 

Kategoria:Zeramika apainketa